
Izvadak iz koreferata sa UII. savjetovanja urbanista 
Jugoslavije, održanog 26.1 27. LX. 1958. u Zagrebu 


Neka pitanja planiranja zelenila u naseljima 
Arh. PAVAO UNGAR 


Ovdje ćemo se dotaknuti samo nekih pitanja, koja nam se čine 
osnovna, jer se neminovno nameću pri svakom pokušaju planskog pri- 
laženja rješavanju zelenila naselja. To su: 

— funkcija zelenila naselja 

— kategorizacija zelenila 

— normativi 

— raspored zelenila u naselju 

— oblikovanje zelenila 

— održevanje zelenila. 

Kod tretiranja cvih pitanja ne može se zelenilo naselja promatrati 
sasvim izdvojeno od zelenila grada i njegove okoline, s kojim ono čini 
jednu cjelinu, gdje se funkcije isprepleću i međusobno nadopunjaju. 


Funkcije zelenila. 


O važnosti i ulozi zelenila dosta je pisano i danas je već u priličnoj 
mjeri prodrlo u svijest ljudi, da parkovi i drugi nasadi nisu samo dekor, 
nego jedan od bitnih elemenata života grada. Njihovo pravilno lociranje 
dimenzioniranje i oblikovanje jednako utječe na normalno funkcioni- 
ranje gradskog organizma, kao što je to slučaj kod stanovanja, saobra- 
ćaja i ostalih javnih i drugih funkcija. 

Funkcije zelenila zaista su mnogostrane, što nameće potrebu njihove 
sistematizacije. Zbog toga možemo govoriti: 

a) o zelenilu kao važnom faktoru u higijeni naselja, naročito u po- 
gledu reguliranja mikroklimatskih i lokalno-klimatskih odnosa; 

b) o zelenilu kao važnom elementu, kojim se koristimo prigodom 
formiranja gradskih prostora; 

Cc) o zelenilu kao stambenom prostoru u širem smislu, t. j. prostoru, 
u kojem se odvija dobar dio odmora, rekreacije i društvenog života. 

Značenje zelenila u higijeni naselja 


Obično se kaže: »Zelenilo su pluća grada«. Time se želi istaknuti, da 
zelenilo čisti zrak i obogaćuje ga kisikom. Ništa nije više pogrešno nego 
takva krilatica, jer pluća troše kisik i zakužuju zrak dok ga zelenilo 
doista čisti, odnosno filtrira u izvjesnom smislu i obogaćuje kisikom. 

p Ono dakle djeluje upravo suprotno od pluća, pa mu je baš u tome 
| prednost. 

Ipak se uloga gradskog zelenila kao davaoca kisika često precjenjuje. 
Međutim nije moguće samo unutar naselja stvarati onoliko zelenih po- 
vršina, koliko bi bilo potrebno za regeneraciju kisika, koji naša pluća, 
peći i t. d. potroše. Na sreću, to i nije potrebno, jer grad diše, odnosno 
vrši razmjenu zraka sa svojom okolinom prema posebnim zakonima, pa 
i u tom pogledu predstavlja živ i samostalan organizam. Prema tim za- 
konima topliji se gradski zrak diže vertikalno u vis, što izaziva hori- 
zontalna strujanja nižih slojeva svježeg zraka iz okoline prema centru 
grada. Zbog toga je uloga prigradskog zelenila, odnosno šumskih poja- 
seva oko gradova presudna za snabdjevanje grada svježim zrakom, a ne 
relativno male površine gradskog zelenila. O tom se lako možemo osvje- 
dočiti na pr. u Zagrebu, ako ljeti iz Ilice stupimo u prolaz Tuškanca, 
gdje ćemo odmah osjetiti intenzivno strujanje svježeg zraka, koji tim 
putem struji prema centru. 

Spoznaja ove pojave nameće sasvim konkretno zaključke, ne samo 
u pogledu planiranja zelenila, nego i kod urbanističkog planiranja i pro- 
jektiranja uopće. Iz toga slijedi primijenjeno na Zagreb, da treba stva- 
rati široke, duboke i kontinuirane usjeke u gradskom profilu u pravcu 
sjever-jug, t. j. Medvednica-Sava, kojima će svježi zrak nesmetano 
strujati s Medvednice u središte grada. To se može postići dovoljno ši- | 
rokim avenijama, koje su profilirane visokim objektima sa strane i 
niskim zelenilom »na dnu« takvih kanala za dovod zraka. Sličan efekt | 
postizava se i sistemom radijalnih zelenih klinova, koji povezuju van- 
gradsko zelenilo s gradskom jezgrom. 

Primjena gore opisane pojave na slučaj Zagreba nameće potrebu da 
se ispita, da li možda stari drvored kestenova u ulici Moše Pijade ne 
smanjuje profil zračnog kanala do te mjere, da on više usporava pro- 
vjetravanje grada, nego što osvježuje zrak masom svoga lišća. 

Kod gornje pojave i njenih posljedica zadržali smo se dulje zbog 
toga, da bi na praktičnom primjeru potkrijepili tvrdnju: 

u zelenilu imamo prvorazredno sredstvo, pomoću kojega možemo 

utjecati na stvaranje povoljnih mikroklimatskih odnosa u naseljenim 

mjestima, što je od velike važnosti za opće uvjete života u gradu. 

Naravno, pod jednim uvjetom: da se zelenilo koristi planski, zna- 

lački i studiozno, na osnovu naučnih spoznaja, a ne površnih krila- 

tica i parola. 

To je upravo ono, što smo u vezi sa značenjem i ulogom zelenila 
u higijeni naselja htjeli naglasiti. Druga pitanja, kao što su: zelenilo 
kao filter za prašinu i otrovne plinove, toplinski regulator, regulator 

vlage u zraku, zaštita od vjetrova, pozitivno djelovanje zelene boje 
na vid, psihu i t. d. su također važna, ali ne namjeravamo o njima ras- 
pravljati u okviru ovog izlaganja. 


Estetsko značenje zelenila 


Treba li o tome mnogo govoriti? Koliko je pjesnika našlo pot.caja za 
svoje umjetničko stvaranje u skladnim i lijepim oblicima drveća, cvi- 
jeća i zelenila uopće, a slikari ga uzaludno pokušavaju prikazati još od 
vremena, kada su ucrtavali u kamen prve nezgrapne figure. 

O tome, kako se često najskromnijim zelenilom mogu stvarati vi- 
sokovrijedni arhitektonsko-urbanistički ambijenti, nalazimo vrlo lijepih 
primjera iz naše stvarnosti u Maksimovićevoj knjizi o urbanizmu. 
K tome bi se još moglo dodati isto toliko uvjerljivih primjera, kako se 
pomoću zelenila često (ali ne uvijek!) mogu maskirati, kamuflirati 1 
spašavati razne nezgrapnosti, pomiriti neugodne suprotnosti i t. d. 


Društveno i socijalno značenje zelenila 


Samo da se podsjetimo: feudalni grad ne poznaje gradskog zelenila 
u onom smislu, kako ga mi danas shvaćamo. Tek pod najtežim pritiskom 
bijede slamova, koji su rasli pod uvjetima ranog kapitalizma u grado- 
vima, nastaju prve javne zelene površine, koje imaju opće-društvenu 
funkciju i određeno socijalno značenje. U ovom stoljeću dolazi po prvi 
puta do diferencijacije zelenih objekata prema njihovoj društvenoj 
funkciji i sadržaju. Pojmovi, kao što su pučki park, zabavište, fiskul- 
turni park, pa i dječje igralište, najnovijeg su datuma. Ne zaboravimo, 
da je Zagreb dobio opremljeno javno dječje igralište prvo u Jugoslaviji 
tek prije 22 godine, a da smo od kapitalističkog društva naslijedili svega 
oko 5 uređenih javnih dječjih igrališta u cijeloj Jugoslaviji! 

U novim socijalističkim uvjetima izgradnje naših gradova i naselja 
pitanje javnog zelenila i način njegova rješavanja nije više stvar poje- 
dinih vrtnih arhitekata, urbanista ili gradskih otaca, nego ono poprima 
široko društveno značenje. Zeleni objekti preuzimaju točno određene 
društvene funkcije u pogledu odmora i rekreacije građana, igre i od- 
goja djece i omladine, fizičkog odgoja, kulturne zabave i t. d. Formi- 
ranje komuna kao samoupravnih teritorijalnih organa narodnih vlasti 
omogućava još jače zahvaćanje problema urbanističkog zelenila od 
strane zajednice, odnosno korisnika tih površina. 

Takav razvoj uloge i značenja javnog zelenila kod nas mogu se i nu- 
merički pratiti. Od oslobođenja do danas neprekidno rastu zelene po- 
vršine naših gradova i naselja ne samo u apsolutnim brojkama, nego 
i u odnosu na broj stanovnika. 


Stambena zajednica i zelenilo 


Ako su razvitak i jačanje komunalnog sistema imali za posljedicu 
da se posveti veća pažnja pitanjima izgradnje i održavanja urbanističog 
zelenila, to će u stambenoj zajednici, koja neposrednije rješava za- 
jedničke životne potrebe građana jednog užeg područja, doći do punog 
izražaja društvena i socijalna uloga javnog zelenila uopće. Još više: 

stambena zajednica nema fizičke uvjete za ostvarenje svojih zada- 
taka, koje proizlaze iz funkcija stambene zajednice kao proširene 
porodice, ako nema na svom području potrebnih javnih zelenih po- 
vršina sposobnih da prime na sebe određene društvene funkcije. To 
znači, da zelenilo kao elemenat stambene zajednice i naselja moramo 
smatrati jednim od osnovnih faktora u njegovu planiranju. 


Kakvo je zelenilo potrebno naselju? 


Polazeći od potreba stambene zajednice, naselje mora imati: 

1. dobro razgranatu mrežu dječjih kutića za djecu do 3 godine; 

2. najmanje dva dječja igrališta za djecu do 15 godina; 

3. livadu za slobodne igre i odmor (za djecu, omladinu, a djelomično 
i za odrasle); 

4. fiskulturne terene (za omladinu i odrasle); 

5. mirne kutiće i počivališta na otvorenom (za odrasle, starce i omla- 
dinu); 

6. park odmora (za odrasle i omladinu). 

Kod rješavanja prostora unutar blokova treba uz to riješiti i sve 
prostore za gospodarske potrebe stanara: spremišta za odpatke odnosno 
posude za meće, sušenje rublja, odlaganje i spremanje goriva i t. d. O 
tome da li se sve te potrebe predvide i na zadovoljavajući način riješe, 
zavisi da li će se preostale površine moći koristiti kao uređene zelene 
rekreativne površine, ili će se cijeli prostor postepeno pretvoriti u ne- 
uređeno i neorganizirano gospodarsko dvorište, koje zapravo ničemu 
ne služi, a unakazuje i najljepše naselje. 


Koliko je zelenila potrebno naselju? 


Postavljanje nek.h općih normativa o veličini zelenih površina, bez 
ulaženja u analizu svih faktora, ne bi nam mnogo koristilo. O potrebi 
za dječjim igralištima, fiskulturnim terenima postoje određene smjer- 
nice fiskulturnog saveza. Za ovu temu pripremljen je poseban koreferat 
na ovom savjetovanju. 

Or.jentacione brojke, koje pojedini autori navode, toliko se među- 
sobno razlikuju, da se dobiva dojam, kao da su proizvoljne i da nemaju 
nikakve naučne osnove, niti se zasnivaju na konkretnim iskustvima. Još 
je veće zlo u tome, što nema jedinstvenog kriterija za definic ju i kate- 
gorizaciju ovih površina, pa je uslijed toga nemoguće te podatke svesti 
na zajednički nazivnik. Dok neki autori obuhvaćaju samo javno zelenilo 
unutar gradskog tkiva, drugi uzimaju sveukupno javno i privatno re- 
kreativno zelenilo, treći uključuju i poljoprivredne površine na području 
grada i t. d. Uostalom, da vidimo, što o tome kažu pojedini autori. 

Po dr. M. Wagneru potrebno je po jednom stanovniku: 


dječjih igrališta 2,4 m? 
sportskih terena 1,6. na? 
šetališta 0,2 m? 
parkova 20 m 
park-šuma 15,0 m: 


Ukupno: 19,2 m? 


Prema poznatom stambenom priručniku (Handwčrterbuch fiir_ Wo- 
hnungswesen), koji je štampan 1950. godine, traži se: 


za školsku omladinu 0,5 m? po stanovniku 
za ostalo građanstvo 2,5 m? po stanovniku 
ostalih zelenih površina 4,0 m? po stanovniku 


Ukupno: 7,0 m? po stanovniku 


Ing. Krstić u svom referatu :»Stan i zelenilo« na savjetovanju stalne 
konferencije gradova u Ljubljani 1956. predlaže; 

1. za zelenilo unutar grada 25 m? po stanovniku, s tim, da se ta po- 
vršina može smanjiti za još 10 m? tamo, gdje postoje velike vodene po- 
vršne, koje mogu preuzeti na sebe jedan dio funkcija javnog zelenila; 

2. za prigradsko zelenilo 150 m? po stanovniku, ali i sam navodi, da 
to može veoma varirati. 

Zavod za fizički odgoj u Zagrebu preporučuje, da se samo za objekte 
i površine za fizički odgoj osigura 14—16 m? površine po jednom sta- 
novniku. 

Zapadno-njemački olimpijski savez dao je 1955. godine u pogledu 
igrališta i sportskih terena ove orijentacione normative: | 

1. za igrališta za predškolsku djecu 0,25—0,5 m? korisne povr- 
šine igrališta po 1 stanovniku; 

2. za igrališta za djecu od 7—12 godina 0,5 m? korisne površine po 
stanovniku ; 

3. igrališta za omladinu od 13—17 godina 1 m? korisne površine po 
stanovniku ; | 

4. za opće sportske objekte 3 m? korisne površine (objekti speci- 
jalne namjene kao kupališta, streljane, trkališta i sl. u to nisu uklju- 
čeni). a i toe 

To ukupno iznosi 5 m? korisne površine, kojoj treba pribrojiti još 
najmanje 25—50%% za nasade i sl. Prema tome treba prema ovim pre- 
nvrukama računati sa 6—8 m? po stanovniku samo za igrališta i sport- 
ske terene. 

Ortner (Sportanlagen 1955.) zahtijeva 0,5 m? dječjih igrališta po 1 
stanovniku, dok Grzinek kod izrade plana zelenila arada Ulma 1954. ao- 
dine traži za 150 stanova jedno dječje igralište od najmanje 200 m? i 
osim toga 1 m? travnjaka za igru po djetetu, što je također usvojeno u 
preporukama zavoda za fizički odgoj i čini se da je dosta blizu našim 
realnim mogućnostima s tim, da se površine travnjaka za igru još nešto 
povećaju ili nađe za to odgovarajući regres u bližoj okolini. | 

Ne želimo dalje redati brojke, koje navode pojedini autori, jer sma- 
tramo, da su i navedeni primjeri dovoljni da ukažu na velike razlike u 
shvaćanjima i željama. Usporedimo li te podatke s faktičnim stanjem 
u pojedinim našim gradovima, dobit ćemo vrlo poučnu sliku o neskladu, 
koji postoji između potreba i činjeničnog stanja. 

Jedno je sigurno: postoji velika disproporcija između stvarnih po- 
treba za javnim zelenim površinama u gradovima i naseljima i realnih 
mogućnosti ostvarenja tih potreba. Zbog toga je gotovo nemoguće dati 


> 

neke srednje ili orijentacione veličine, koje bi se bez velikih odstupanja 
mogle primijeniti u praksi. 

Za izgled grada i udobnost života u njemu nije toliko odlučna ukupna 
količina javnog zelenila, koliko namjena te razmještaj zelenila unutar 
i izvan gradskog tkiva. Ovome treba dodati još kvalitet izvedbe i potrebu 
redovitog uzdržavanja zelenila da može služiti svrsi koja mu je namje- 
njena. Ipak treba reći: što više zelenila, to bolje, ali ne više nego što 
zajednica može da solidno izgradi, dobro opremi i besprikorno uzdržava. 


Zaštita prizemne flore Zagrebačke okolice 
MARINKA KAMENAROVIĆ 


Na Medvednici i u Samoborskom Gorju rastu neke biljke, koje su 
ograničeno rasprostranjene na području NR Hrvatske. Zato su već rje- 
šenjem Konzervatorskog zavoda iz 1952. i 1953. bili zaštićeni: crveni 
likovac (Daphne cneorum), Blagajev likovac (D. Blagayana), lovorasti 
likovac (D. laureola), te božikovina (Ilex aquifolium) i širokolisna ve- 
prina (Ruscus hypoglossum). Božikovinu, širokolisnu veprinu i lovorasti 
likovac zbog dekorativnog lišća sabirali su mnogo za pravljenje vije- 
naca, dok su crveni i Blagajev likovac uništavali zbog lijepih, mirisavih 
cvjetova. 

Novim rješenjem Konzervatorskog zavoda (od 10. VI. 1958.) stav- 
ljene su pod zaštitu biljke, koje također predstavljaju rijetkosti Med- 
vednice, Samoborskog Gorja i još nekih područja zagrebačke okolice: 
alpski jaglac (Primula auricula), planinski božur (Paeonia corallina), 
ozimnica (Eranthis hiemalis), kavkaski divokozjak (Doronicum cauca- 
s.cum), kranjski ljiljan (Lilium carniolicum), obična kockavica (Fritil- 
laria meleagris) i lovor krestušac (Polygala chamaebuxus). Neke od tih 
biljaka bile su plijenom izletnika (božur, jaglac), dok su druge seljaci 
donosili na trg (kockavica, ozimnica).! 

Međutim, tim mjerama nije u cjelosti riješeno pitanje ugrožene pri- 
zemne flore zagrebačke okolice. Naime, zbog velike frekventiranosti 
Medvednice i Samoborskog Gorja ugrožene su i mnoge druge biljke, 
koje inače ne predstavljaju rijetkosti hrvatske flore. Tako su na pr. 
durđice, visibabe, ciklame i dr. široko rasprostranjene vrste na terito- 
riju NR Hrvatske, ali ih s Medvedn.ce i iz Samoborskog Gorja donose 
na prodaju u tako velikim količinama, a osim toga ih i izletnici beru, 
da su na navedenim lokaltetima prorijeđene. Konzervatorski zavod po 
Zakonu o zaštiti spomenika kulture i prirodnih rijetkosti nije nadležan 


i Nakon toga predviđa se još zaštita uskolisne veprine, koju također upotreblja- 
vaju za vijence, a koja kao mediteranski element, predstavlja botanički vrijednu vrstu 
Medvednice i Samoborskog Gorja. Stavljanjem pod zaštitu ljiljana zlatana, kranjskog 
bijelog buna i još nekih biljaka, bit će administrativno zaključena zaštita rijetkih 
vrsta zagrebačke okolice. 

staviti pod zaštitu države spomenute široko rasprostranjene vrste, 
premda su na Medvednici ugrožene. Zato je potrebno, da u rješavanju 
tog lokalnog problema pomogne Narodni odbor grada Zagreba dono- 
šenjem Naredbe o privremenoj potpunoj zaštiti prizemne flore Medved- 
nice i Samoborskog Gorja, kako bi se ta flora regenerirala kroz 5—5 
godina. | | [dai 

Naravno, same administrativne mjere zaštite nemaju vrijednosti bez 
kontrole provedbe zaštite. Zbog toga će tržni nadzornici kontrolirati 
prodaju samoniklih biljaka na trgovima, dok će na izletnike paziti lu- 
gari i »planinarske straže«. Seljaci, koji budu na zagrebačkim trgovima 
prodavali samoniklo bilje, koje ne potječe s Medvednice i iz Samobor - 
skog Gorja, bit će obavezni dokazati »porijeklo« tih biljaka potvrdom 
nadležne šumarije. 

U narednoj sezoni cvatnje, ako NOG Zagreba donese planiranu Na- 
redbu, bit će isključena od iskorištavanja dva najvažnija opskrbna 
centra Zagreba za samoniklo bilje. Šumsko cvijeće ima svoju specifičnu 
draž za mnoge građane; osim toga i više cijene uzgojenog cvijeća do- 
prinose, da se najveći broj građana orijentira na kupnju samoniklog 
bilja. Prema tome može se očekivati, da u narednoj godini potražnja za 
samoniklim biljem na zagrebačkim trgovima ne će moći biti zadovo- 
ljena količinski, ni izborom vrsta. Iz rezultata nedavno provedene an- 
kete u vezi sa zaštitom prizemne flore Medvednice vidljivo je, da gra- 
dani, iako su odlučno protiv pustošenja cvjetnog inventara naiposje- 
ćenije planine Hrvatske, ipak žele i nadalje biti u mogućnosti da na 
trgu kupe kiticu đurđica, ciklama i sl. Zato se velik dio učesnika ankete 
zalagao za vrtlarski uzgoj tih vrsta. Naravno, vrtlarska proizvodnja 
»šumskog cvijeća« zahtijeva materijalna sredstva i povisuje prodajnu 
cijenu, ali bi njezinim ostvarenjem bile zadovoljene potrebe građana, 
a ujedno sačuvana prizemna flora rekreacionih područja Zagreba. 

Bilo bi poželjno, da se i u ostalim gradovima, gdje je razvijeno pla- 
ninarenje i gdje seljaci iz okolnih područja donose na prodaju samo- 
niklo bilje, na vrijeme regulira njegovo sakupljanje. U protivnom doći 
će u rekreacionim područjima do osiromašenja cvjetnog inventara, kako 
se to dogodilo u zagrebačkom Maksimiru, Tuškancu, Zelengaju pa i na 
Medvednici. 








d : : + 
Razmnožavanje »mimoza« 
PAVLE BAKARIĆ 


Zemljišne i klimatske prilike velikog dijela južne Dalmacije i Crno- 

gorskog primorja veoma su povoljne za uzgoj »mimoza«. Međutim nji- 
hov je uzgoj veoma ograničen i uopće vrlo slabo poznat. Mimoze su ne 
samo lijepe i ukrasne biljke vrta i parka, nego one mogu biti i eko- 
nomski vrlo korisne. Jedno stablo osrednje veličine može dati godišnje 
i do 10 kg cvijeta, dok jaka i razvijena stabla daju i preko .20 kg, što 
po ovogodišnjoj otkupnoj cijeni, koja se kretala oko 900 dinara za jedan 
kilogram, predstavlja vrijednost od 9—18.000 dinara. Prihodi su od 
mimoza, kako vidimo, veliki, čak se ne mogu usporediti ni s jednom 
drugom kulturom našeg juga. 
. Razmnožavanjem mimoza dosada su se kod nas bavili vrlo rijetki 
amateri. Najčešće se sadni materijal nabavljao iz talijanskih rasadnika. 
Talijani, bojeći se konkurencije, često su otežavali isporuke, a posljednjih 
godina bilo je čak i zabranjeno izvoženje sadnica mimoze. Kao poslje- 
dica takvih prilika je sporo brojčano napredovanje mimoza, dok s 
druge strane postoji čitavo šarenilo vrsta raznih kvaliteta, Najzastu- 
panije vrste na našem jugu jesu: Acacia dealbata, A. floribunda, A. 
Baileyana te A. mollissima. Kao najotpornije za naše klimatske i ze- 
mljišne prilike, zatim zbog ljepote svoga cvijeta i kao trgovački vri- 
jedne, dosada su se pokazale: Acacia dealbata, A. mollissima i A. flori- 
bunda, i zato bi te vrste trebalo u budućnosti najviše razmnožavati 
i širiti. 

Mimoze se mogu razmnožavati sjemenom, reznicama i ablaktira- 
njem. Svi ti načini razmnožavanja ne davaju velikih rezultata, i zato 
je u širenju tih zaista lijepih kultura potrebno dobro poznavati mnoge 
specifičnosti, ako želimo postići uspjeh i na taj način naš jug učiniti 
još ljepšim i korisnijim negoli je danas. 

Razmnožavanje sjemenom dosta je otežano time, što sve vrste, osim 
Acacia floribunda, premalo stvaraju sjemena. Sjeme mimoza nalazi se 
u dugačkim mahunama, koje dozrijevaju krajem lipnja. Klijavost sje- 
mena kreće se oko 50% i obično traje 2—3 godine. Stabla proizvedena. 
iz sjemena kasno procvjetaju, a sjemenjaci Acacia dealbata veoma su 
osjeljivi na veći postotak aktivnog kreča u zemljištu. Zbog toga se A. 
dealbata sve više uzgaja na podlozi Acacia floribunda, koja je otpornija 
na veći sadržaj aktivnog kreča, kao i na ostale zemljišne neprilike i 
položaje. Proizvodnja sadnica iz sjemena dosta je spora i teška i jedino 
se s uspjehom primjenjuje kod Acacia floribunda. 

Razmnožavanje mimoza reznicama također je vrlo teško, jer je po- 
stotak ožiljavanja i pored najboljih uvjeta veoma malen. Nešto veći 
rezultati postižu se tretiranjem reznica raznim hormonskim prepara- 
tima, međutim i taj je način za veću i širu proizvodnju dosta spor i 
skup. | 


* Naziv mimoza iako je uobičajen, botanički je neispravan. 

Najbolji i najbrži način razmnožavanja mimoza za široku proiz- 
vodnju jest ablaktiranje. Kao podloga za ablaktiranje uzima se Acacia 
floribunda. A. floribunda odlično odolijeva ljetnim sušama i plitkom 
zemljištu. Stabla uzgojena na ovoj podlozi rano procvjetaju, obilno 
cvjetaju i dugogodišnja su. Da se postigne dobar uspjeh, kod ablakti- 
ranja, potrebno je imati dobro razvijenu podlogu, koja mora biti u 
dobrom soku kao i matično stablo. 


Sjetva sjemena za uzgoj divljaka A. floribunda vrši se odmah nakon 
berbe sjemenki. Sjetvu obavljamo u sandučićima, loncima ili klijali- 
štima. Zemlja za sjetvu treba da se sastoji od !/s riječnog pijeska i 2/3 
dobre crne zemlje i dozrelog stajskog gnoja. Uz često zalijevanje i 
ostalu njegu sjemenjaci se vrlo brzo razvijaju, tako da ih na proljeće 
možemo rasaditi u lončiće. Tokom godine još jednom presadimo divlja- 
čice u veće lonce. Kod presađivanja divljačicu uvijek sadimo što bliže 
stijenke na jednoj strani lonca, kako bismo mogli lakše i jednostavnije 
izvršiti ablaktiranje. Kada divljačica dostigne debljinu u visini korije- 
nova vrata od 0,5 do 1 cm promjera, pristupa se ablaktiranju. Mjesec 
lipanj najbolje je vrijeme za ablaktiranje mimoza. Matično stablo, na 
kojem ćemo vršiti ablaktiranje, mora biti na položaju zaštićenu od 
jakih vjetrova, jer često i jako njihanje stabla ometa pravilno i dobro 
srašćivanje. Također je potrebno ispod grana, koje ćemo ablaktirati 
napraviti čvrstu policu za smještaj lonaca s divljakama, tako da se 
grana matičnog stabla i divljaka s loncem ne njišu prilikom jačeg 
vjetra. Matično stablo učvršćujemo vezivanjem grana konopcem za 
pojedine kolce, koje utaknemo u zemlju. 


Ablaktirana sadnica mimoze nakon 
što je odkinuta od matičnog stabla, 

Lonac s divljakom podesimo prema grani, koja treba da je iste 
debljine kao i podloga. Podloga i matično stablo moraju biti u dobrom 
soku, što se postiže čestim zalijevanjem. Rez na podlozi i plemki obično 
je dugačak do 6 cm, te mora biti potpuno gladak, da sljubljivanje bude 
što bolje. Rezom skidamo koru i jedan dio drveta. Vezivanje vanjskog 
mjesta obavljamo likom i premazujemo voskom za cijepljenje. Nakon 
dvije sedmice, ukoliko se jače počeo razvijati kalus na spojnom mjestu, 
povez od lika odriješimo, a mjesto njega upotrebimo tanki konopac i 
zaštitimo papirom. Za sve to vrijeme potrebno je i podlogu i matično 
stablo obilno zalijevati, kako ne bi oslabilo kolanje sokova, a time i 
došlo do neuspjeha sprovedenog ablaktiranja. Nakon 4 do 5 sedmica, 
što zavisi od razvitka kalusa, prilazimo otkidanju plemke od matičnog 
stabla. Uputno je tada da novu biljku prenesemo u toplu i sjenovitu 
prostoriju te vršimo obilno i stalno zalijevanje uz ostalu njegu. Isto- 
vremeno počinjemo skidati dijelove podloge iznad ablaktiranog mjesta. 
Čitavu zimu još čuvamo tako uzgojenu mimozu u stakleniku ili nekom 
drugom zaštićenom mjestu, a tek na proljeće sadimo na stalno mjesto. 

Tako razmnožena mimoza još iste godine procvjeta, ali cvijet po- 
činjemo brati tek poslije treće ili četvrte godine, što zavisi od razvitka 
stabla. | 

Opisani način razmnožavanja mimoza u našim uvjetima na jugu 
danas predstavlja jedini i najbrži način razmnožavanja mimoza za ši- 
roku proizvodnju i zato bi u našim rasadnicima trebalo prići njegovu 
bržem ostvarenju. 


km Šockit 


ing. DUŠAN OGRIN 


Tek krajem ljeta odnosno ko- 
lovoza procvjeta mala bockova 
vrba (Salix bockii) kao zaka- 
snjeli odjek proljeća. Njena do- 
movina je Szechuan, gdje raste 
u gorskim riječnim dolinama. 
Uzrastom (1—2 m)i sitnim li- 
šćem podsjeća na Cotoneaster. 
Urlo je podesna za kamenjaru, 
koju oživljava u kolovozu i rujnu 
brojnim svjetložučkastim, tri cm 
dugačkim macicama, 

Šire zaštićeno područje Trakošćana, koje bi trebalo proglasiti nacionalnim parkom. 


Trakošćan 
Ing. DRAGUTIN KIŠ 


Izvod iz elaborata Idejne studije urbanističko-pejzažnog rješenja užeg 
područja turističko-rekreacionog centra Trakošćana, koji je dao izraditi 
Narodni odbor općine Lepoglava kod Urbanističkog instituta NRH. 
(Projektanti: arh. Ivan Lay, ing. Kiš Dragutin. 

Suradnici i konzultanti: prof. V. Leskošek, ing. R. Kevo i arh. P. Ungar. 


Pristupajući rješavanju idejnih urbanističko-hortikulturnih moguć- 
nosti preuređenja Trakošćana u turistički atraktivan objekt respekti- 
rana je prije svega osnovna kvaliteta tog zaštićenog područja: mir i 
tišina netaknute prirode u razigranom pejzažu sjevero-zapadnog dijela 
Hrvatskog Zagorja, nedaleko od Zagreba, Varaždina, Maribora i Celja 

Uža lokacija Trakošćana usko povezana jezerom, brežuljkom i dvor- 
cem (kao pojmom Trakošćana) u tom »zabačenom« kutu Zagorja čini 
specifičan prirodni spektakl, pun zanimljivih vizura, slika, panorama i 
ugođaja. Izuzetnu privlačnost predstavlja mješavina divljine i pitomosti, 
kao odraz naročitog graničnog prirodnog položaja na dodiru dvaju 
različitih regiona. Međutim, treba naglasiti, da turističko-rekreativno 
područje daleko veće od uobičajenog pojma užeg prostora Trakošćana 
oko dvorca, koji je nastao na spoju triju dolina, od kojih je zapadni krak 
sa potokom pretvoren branom u jezero. 

Predmet idejne osnove jest uže područje Trakošćana, ckruženo ka- 
rakterističnim gorskim pejzažem, koji se u ritmu razigranih silhueta 
ogleda u jezeru. Bogatstvu prirode ovdje se ne bi imalo što dodati, pa 
je težište zadatka na čuvanju i čišćenju onoga što postoji. 

U današnjoj fazi Trakošćan se privredno našao u prekretnici zbog 
nerentabilnosti postojećih turističkih pogona i slabih regionalnih veza, 
a i zbog nedostatne propagande njegovih vrednota i zapuštenog ugo- 
stiteljstva. 


U realizaciji planiranog autoputa Zagreb—Krapina—Ptuj—Maribor 
otvorene su velike mogućnosti prometnih veza i turističke aktivizacije 
Trakošćana. = 


» 
TRAKOŠĆAN 
UŽE TURISTIČKO GRAVITACIONO 1:500000' 

Cestovna i željeznička mreža užeg 
lurističkog gravitacionog podrućja 
T rakošćana. 

Lokacija dvorca odabrana nekad i: strateških razloga na spoju triju dolina dobiva danas tim položajem po- 
sebnu pejsažnu atraktivnu vrijednost, 

oPanoramski pogled s juga prema Ravnoj Gori predstavlja jedan od najljepših pejsaža u zemlji. 


Idejna osnova omogućava organizaciju svih nužnih funkcija Tra- 
košćana kao turističko-rekreativnog centra u mjerilu pejzaža i ambi- 
jenta, a rađena je na temelju analiza položaja, razvoja, klimatskih 
uvjeta, dosadašnjih funkcija Trakošćana, zatim analiza historijskog raz- 
voja, zaštite prirode, analize pejzaža i funkcija. 


Navodimo neke osnovne elemente iz spomenutih analiza: 

Klimatski uvjeti ovog kraja veoma su pogodni za ljetni odmor zbog velike ko- 
ličine vlage, koja ljeti čini klimu svježom. Lokacije budućih objekata prilagođene su, 
među ostalima, i faktoru klime. 

Historijski razvoj Trakošćana ukazuje na vjerojatnost njegova postojanja u doba 
Rimljana. S tim u vezi moglo bi se protumačiti i porijeklo imena Trakošćan (TRA- 
KOSTYAN) od tračanske utvrde (ARX THRACORUM). Druga verzija postanka njegova 
imena dovodi ga u vezu s Drachenstein, a navodno potječe od susjednih njemačkih 
vitezova. Ime se prvi puta javlja 1554 g. u popisu starih župa. Podaci o srednjovje- 
kovnom Trakošćanu vezani su uz poznate događaje i imena iz naše povijesti (grofovi 
Celjski, Jan Vitovec, ban hrvatski Ivan Čuz, Matijaš Korvin). Porodica Drašković do- 
lazi u posjed Trakošćana 1572. g. i zadržava ga uz male promjene sve do naših dana. 


O izgledu srednjovjekovnog Trakošćana nema nikakvih pouzdanih podataka, pa 
o tome možemo samo nagađati. 


U 18. stoljeću nastaju ispod gradine gospodarske zgrade (današnji ugostiteljski 
objekti) i kapelica na susjednom brijegu. Polovinom 19. stoljeća preuređuje Juraj 
Drašković prilično zapuštenu gradinu u dvorac, po uzoru na slične tadanje objekte 
na Rajni i u Štajerskoj, i to prema nacrtima izrađenim u Gracu. Tada dobiva Tra- 
košćan današnji izgled (neogotsku arhitekturu), dok je u isto vrijeme i okolina za- 
sađena raznolikim grupama raslinstva, koje kasnije formira park-šumu. U to vrijeme 
nastaje i umjetno jezero (dolina ispod dvorca zatvorena je umjetnom branom). 

Sklad osebujnih prirodnih ljepota Trakošćana kao i njegova kulturno-historijska 
vrijednost, bili su razlog, da je cijelo njegovo područje stavljeno pod zaštitu države. 
Zaštitom je obuhvaćeno slivno područje jezera i njegovih pritoka, a obzirom na 
mjere zaštite područje je podijeljeno u dva dijela: uža zona za područje oko jezera 
i dvorca sa zaštićencm park-šumom u kojoj je isključena svaka eksploatacija šuma 
(507 ha); drugi dio zaštićena područja (256 ha) odnosi se na slivno područje, za koje 
treba da se propiše posebna šumsko-uređajna osnova, kako bi cjelokupni pejzaž sa- 
čuvao autentičnu ljepotu. 


“ U biljno-sociološkom sastavu prevladavaju mješovite šume bukve i jele (FAGE- 
TUM SILVATICAE CROATICUM Horv.) s umjetno primiješanom smrekom  (PICEA 
EXCELSA), običnim borom (PINUS SILVESTRIS), crnim borom (PINUS NIGRA) i bo- 
rovcem (P. STROBUS). Uže područje uređeno je hortikulturno kao pejzažni park s 
autohtonim elementima (veoma lijepi primjerci tisa, soliter platane i t. d.). Osjet- 
ljivost pejzaža predstavlja livadna površina, pa treba izbjegavati svaku akciju, koja 

bi remetila sklad i mirnoću livade. 
Prirodnoj ljepoti Trakošćana doprinosi jezero, kojega je površina 23 ha. Za vri- 
jeme Draškovića jezero je korišteno kao ribnjak. U izmijenjenim uvjetima namjene 
: ovog područja težište ribarstva treba da bude na sportskom ribolovu uz brojne druge 
funkcije jezera (kupanje, vožnja čamcima, zimski sportovi na zaleđenu jezeru i t. d.). 
ispuštanje jezera svake godine (u slučaju da bude korišteno kao ribnjak) ne bi bilo 
u skladu s novom namjenom, jer korito jezera bez vode u znatnoj mjeri nagrđuje 

pejzaž. 


s 


pra 


Dvorac iz godine 1870. bez dana- 
šnje vegetacije djeluje nebovezano 
s pejzažem (Snimio Standl). 

Romantična draž pejzaža nastala skladnom simoiozom arhitektonike dvorca s prirodom ponavljanjem igre 
svjetla i sjene. u zrcalu jezera, stvorila je sliku karakterističnu za pojam ITrakošćana. 


Analizirajući Trakošćanski pejzaž, uočavamo bogatstvo planova, koji rezultiraju 
iz razigrane plastike terena, te iz odnosa šumskih i livadnih ploha. Ambijent Tra- 
košćana ima sužen interval mogućnosti (u smislu dopune) i intimno mjerilo. Sve, što 
će se dogoditi u okviru budućih funkcija, treba da bude podređeno mjerilu, koje 
diktira ambijent. 

Svaka vizura ima svoj kvalitet i planove, koji ritmički grade prostor i ističu bo- 
gatstvo prirode. 

Uravnoteženi odnos zrcalne horizontale jezera sa zelenom horizontalom doline 
na drugoj strani dvorca predstavlja jedinstven sklad kompozicije. Zbog toga imaju 
i naglašeni smisao vertikale oko dvorca. Uporedivši ranije fotografije Trakošćana s 
današnjom situacijom uočava se ova činjenica: od neprirodne tvrde gradine namet- 
nute pejzažu elementima zelenila u procesu formiranja današnjeg stanja doveden je 
u sklad odnos dvorca s okolinom; dvorac se stopio s okolnim pejzažem u organsku 
cjelinu dodavši ambijentu nove motive i mogućnosti (vidi priložene fotografije). Mar- 
kantna plastika terena, ranzolikost šumskih motiva, uravnotežena kompozicija pej- 
zaža i bogatstvo planova, sve to čini uz historijske reminescencije Trakošanca po- 
sebno privlačnim. 

Većina postojećeg građevnog fonda (10—15 objekata), koji je nekad služio u 
gospodarske svrhe, danas je dotrajao, te je posve neprikladan za buduću namjenu. 
Zbog toga se predviđa rušenje svih objekata, osim dvorca, kapele i današnjeg re- 
storana. 

Urbanističko pejzažno rješenje turističko rekreacionog centra sa namjenom objekata. 
Projekt urbanističkog instituta NRH — Lay arh, Ivan i Kiš ing. Dragutin. 

7 AUTOBUSNA STANICA 
2 POŠTA 

3 AROLAZNII RESTORAN 

4 SKLADIŠTE RESTORANA 1 TRGOVINE 

5 MANJE TRGOVINE 

& STANOVI 

7. PARKIRAHJEAVTOBUSA 1 PROLAZKIH AU TOMOGLA 
8 PARRARANJE SA GARAŽAPU AUTOBUSA 
 IMUTOMTOBNA 

3 BEKZINSKA PUMPA 

10 PUWSTUPKOTELU 

11 HOTEL 

72. STANOVI OSOBLIH HOTELA - 

13. SKUPNI LEŽAJEVI HOTELA 

14. MOTELI ( VEĆIH I MAMIIK 25) 


IE ODMARALIŠTE 

77. DJECJE IGRALIŠTE SA BAZENOP 

18. PARKIRANJE AUTOMOBILA 

13. RESTORAN ZA DNEVNI TJEBNI POSJET 
20 GOSPODARSKO DVORIŠTE RESTORANA 


LEGENDA: 








27 ZERASE ZA TJEPNI POSJET 
22 PROSTOR ZA GLAZBU 

23 KOŠARA 

24 ODBOJKA 

25 KRUŽNE IGRE 

26 BADEIH TOM 

27 SLOBODNE ERE 

28 MALI RUKOMET 

28 (AMANG-GRUPE 

20 KUPALIŠTE SA KAGIHAMA 

31. Čamo za VESLANJE 

32. MASINARSKA KUĆICA 1 VIDIKOVAC 
33 LJETNA POZORNICA 

34 DVORAC GROFA BRAŠKOVICA-MUZEJ 
35 L/ETHA SJENKA UZ DVORAC 


15. POM KULTURE CSA KINO BVORAKOM | ČHIRAOVICOM I 36 BVORSKA KAPELICA 


37 sti0 

38 GOSPODARSKI OBJEKTI UGOSTITELJSTVA 
( MAM KAMONICA 

59 MANSA EKONOMIJA 

+40 NOVI MOST 


Urbanističko-hortikulturna koncepcija Trakošćana predviđa prela- 
ganje ceste u podnožje novog hotela, da bi se dobila zaokružena cjelina 
prostora, a dvorcu i užoj ckolini sačuvala osnovna kvaliteta: atmosfera 
prirodne tišine i autentičnost ambijenta. 

Glavne funkcije predviđene projektom i stavljene u prostorni odnos 
kao optimalno opterećenje pejzaža i ambijenta sastoje se od: 

— hotel-motela, lociranog na brežuljku nasuprot dvorca, 

— autobusne stanice s poštom, prolaznim restoranom, manjim tr- 

govinama i stanovima 

— doma kulture s kino-dvoranom i čitaonicom 

— dječjeg igrališta s bazenom 

— restorana za dnevni i tjedni posjet s gcspodarskim dvorištem, 

terasama, prostorom za glazbu i parkingom 

— igrališta za male sportove (košarka, odbojka, kružne igre, mali 

rukomet, slobodne igre i badminton) 

— campinga 

— kupališta s kabinama i servisom za čamce 

— planinarske kućice i vidikovca na brijegu iznad jezera nasuprot 

dvorcu | 

— ljetne sjenice uz dvorac (rekonstrukcija) 

— ljetne pozornice u uvali na drugoj strani jezera, te 

— gospodarskih objekata za potrebe ugostiteljstva s manjom klao- 

nicom i ekonomijom. 

Realizacija objekta predviđena je u više etapa s dvije glavne faze 
cjelokupnog zahvata: 

I. Eliminiranje svih zapuštenih arhitektonskih objekata; prelaganje 
ceste, tako da promet na novoj cesti ostavlja netaknut centralni dio a 


i < Kolo, BAbosća će rone Pe š vd ao 


i 












Skica postojećeg 
stanja 

»hvata« sve funkcije i servise (benzinska pumpa, garaže, autobusna 
stanica, pošta, dućani, skladišta, stanovi, hotel, moteli, camping, fiskul- 
turni park s kupalištem i dr.). Ove funkcije su perpendikularno situi- 
rane oko centralne točke dvorca, ispod kojega ostaje objekt restorana 
(jedini izvan toga poligona) s pristupnim krakom ceste, što preko mosta 
dolazi restoranu i hvata parkingom neposredno nožicu brijega. 

Osim prelaganja srednjeg dijela ceste predviđeno je podizanje ho- 
tela za cca 50 individualnih i skupnih ležaja, kao i manji broj dvokre- 
vetnih i obiteljskih vikend-kućica tipa motela. 


Također je za prvu fazu predviđeno formiranje zelenih površina, pa 
treba pristupiti i razradi hortikulturnog izvedbenog rješenja, jer ka- 
rakter budućeg parka zahtijeva specijalno komponiranje detalja, koji 
su primarni sadržaj ovog lirskog pejzaža. Fiskulturne površine s ku- 
pališnim servisom treba također izvesti u prvoj fazi. 

II. Ostali sadržaji (kompletiranje hotel-motela, dom kulture i t. d.) 
predstavljaju drugu fazu realizacije projekta i to tako, da se na cijeloj 
površini oplemenjenoj zelenilom arhitektura stopi s prirodom u skladnu 

Irakošćan ima sve uvjete razvoja 
funkcija jednog jačeg turističko- 
rekreacionog centra. 


Uz veslanje i sport pitomi pejzaž 
Trakošćana posebno je prikladan ljeti 
za izlete, planinarenje i šetnje, a zimi 
za skijanje. Nedaleko centra može se 
razviti camping za omladinu i odrasle. 


Dvorac - muzej kao spomenik kulture, 
predstavlja glavnu atraktivnu točku u 
prostoru Trakošćana i kao vidikovac. 
Na slici: pogled na pejzaž Ravne Gore 
iz glavnog ulaza dvorca. 


Jezero bogato ribom pruža sve 
mogućnosti razvoja sportskog ribolova 
1 razonode. Vožnja čamcem obogaćuje 
doživljavanje pejzaža. 


U neposrednoj blizini kupališta 
predviđeni tereni za fiskulturu iigru, 
već su danas korišteni. Organizacijom 
ovih funkcija povezati će se zone 
kupanja i igre u jedinstven rekreacioni 
prostor, 





cjelinu. U tom zadatku. glavnu ulogu ima hortikulturna koncepcija. 
Pejzažno-parkovni dio hortikulturnog rješenja (nastavak pejzažnog 
parka oko dvorca) u prostoru, koji omeđuje preložena cesta, treba ri- 
ješiti rahlo, da vrednote okolnog pejzaža budu prisutne u svakom 
djeliću tog prostora. Sugerirana je izmjena crnogorice i bjelogorice, 
prostor je prošaran grmljem i cvijećem, koje u slobodnim skupinama 
upotpunjuje doživljajne mogućnosti prirode. Sve treba da bude izdife- 
rencirano, svaki detalj treba da rezultira iz cjeline, kako u biološkom 
tako i u estetskom pogledu. Moteli se uklapaju u okolnu šumu, da ne 
bi odviše naglašenim prisustvom narušili sklad i nepatvorenost pri- 
rodne ljepote pejzaža. No i tu treba elemente zelenila razrahliti zbog 
veće insolacije obzirom na vlažnu klimu. Lokacija planinarske kućice 
na koti nasuprot dvorcu ima opravdanja zbog svestranog vidikovca 
prema dvorcu, jezeru i na dohvat vizuelnim mogućnostima šire okoline 
Trakošćana, ali je potreban i oprez zbog prilično ogoljene šume tog 
dijela pejzaža. 

Novo zelenilo teba orijentirati na autohtone vrste. U dodiru eleme- 
nata šume s livadom treba uspostaviti valovitu i nepravilnu liniju, kako 
bi se dobio što prirodniji okvir livadnih prostora. Cvjetne grupe treba 
saditi u nepraviln:m skupinama, da se dobije utisak slobodne prirode. 

Na taj način ostvario bi se velik prirodni park, u koji bi bile organski 
utkane sve predviđene funkcije. 


Hortikulturne detalje treba 
upotrebom materijala toga kraja 
uskladiti s prirodom i tako opleme- 
niti pejzaž. 





PL u sea 
naa s — al 
i m Sta 


21 








Pogled na park Ribnjak sa sjevera 


Park Ribnjak u Zagrebu — (floristički dio) 


RAJNICA SERTIĆ 


Park Ribnjak jedan je od najljepših i najvećih parkova grada Za- 
greba. Njegova je velika prednost i u tome, što se nalazi u samom centru 
grada, pa pripada među najposjećenije parkove. Gustim sađenjem 
krupnih krošnjatih stabala i grmlja uz ogradu parka prema ulici dobila 
se posvema mirna i zatvorena parkovna cjelina, koja posjetioca, što ne- 
tom napusti centar grada, otkine od gradske vreve i pruži mu ugodan, 
odmor, zaokupljajući ga prirodnim ljepotama. 

U parku se nalaze tri različita dijela. Donji najjužniji ujedno je i 
najstariji dio parka, u kojem se nalaze stare, gusto sađene skupine dr- 
veća (Aesculus hippocastanum, Acer campestre, Fraxinus, Robinia, Ju- 
glans i Coniferea). Ovdje nema prostranih vidika. Posjetilac je prisiljen. 
da uoči ljepote pojedinih neobično dekorativnih habitusa ili pak da 
obrati pažnju na boju i oblik lišća. U srednjem dijelu parka nalazi se 
dječje igralište, koje se neprimjetno povezuje s okolnim terenom. U 
njemu se nalaze: na malom brežuljku izdignut bazen s tušem za veću 
djecu, prostor za igru s toboganom, njihaljke razna oblika te bazen za 
manju djecu i pješčanik, a posvuda su raspoređene brojne klupe. Šetači 
iz donjeg dijela parka mogu zaobilaznim putem doći u gornji dio, a da 
ne prođu kroz dječje igralište, u kojem je uvijek vrlo živo i bučno. Igra- 
lište zajedno s gornjim, najsjevernijim dijelom predstavlja nov dio 
parka. On pruža posjetiocu prostran vidik preko travnatih površina is- 
prekidanih grupama drveća, prema zapadnom dijelu parka, gdje su stare 
zidine i grupe kaptolskih kurija zgodno uklopljene ili postisnute u gra- 
ničnu sliku parka. U parku ima mnogo klupa, koje služe posjetiocima 

za odmor. »Putovi su«, kako kaže sam projektant ing. Z. Frčohlich, »ra- 
đeni tako, da omogućuju čas šetnje u hladovini stoljetnog drveća, čas 
na suncu uz male livade ili u polusjeni starih zidina«. 

Novi dio parka nalazi se na teritoriju nekadašnjih povrtnjaka. Njega 
je trebalo urediti tako, da sa starim dijelom, koji odavno postoji čini 
cjelinu. To se postiglo sađenjem istih ili barem sličn.h skupina drveća 
i grmlja. Ovdje se nalaze u skupinama: Salix, Fraxinus, Acer, Lirioden- 
dron tulipifera, Aesculus hippecastanum, pavia Tilia, Catalpa, Gledit- 
schia, Liquidamber, Quercus, Fepulus, dck se u proljetnim mjesecima 
naročito ističu slikovite Prunus serrulata i Malus pumila var. Niedzwet- 
skiana. U novom djelu parka preko parcela X i XI prolazi jarak, koji je 
već nekoliko zadnjih godina suh. S obje njegove strane gusto su sađene 
vrste: Iris, Hemerocallis i Lisimihia, isprekidane vitim grmovima naro- 
čito dekorativne i kultivirane forme Salix rosmarinifolia Hcrt. i sliko- 
vitog Astre Novi-Belgii. 

Na zapadnoj strani parka nasuprot velikom dječjem bazenu, na ko- 
som terenu ispod zgrade, uklopljena je skupina bilja, koja bi 
trebala biti (a možda je nekad bila) kamenjara. Iza slikovitog Cercis 
siliquastrum, Cytisus laburnum i Cydonia s jedne, a Symphoricarpus i 
Syringa s druge strane, nalazi se neobičan konglomerat bilja, u kojem 
se ističe kac soliter Picea pungens v. glauca, Juniperus communis v. 
stricta, Prunus laurccerasus, Buxus sempervirens i Aster Novi-Belgi 
kao srednje rašće, dok se među kamenjem nalaze u hrpama: Cerastium 
Bibersteini, Evonimus fortunei v. gracilis, Sedum reflexum. 

U parku se nalaze i dva cvjetna nasada. Jedan je povišen i pred- 
stavlja točan gecmetrijski krug, oivičen betonskim zidićem od dvade- 
setak centimetara; nalazi se na ukrštavanju putova između parcela XI, 
XII, XIII. U njega se sade kane u svim nijansama boja i uzrasta. 


Drugi cvjetni nasad nalazi se ispred Doma kulture. Tu se na travna- 
toj površini, iznad koje se visoko uzdigla Betula, nalaze Taxus baccata, 
vrlo dekorativan ujesen sa crvenim bobama; Berberis thumbergii v. 
atropurpurea, dražestan u doba cvatnje; zimzeleni Berberis Julianae; 
niski Cotoneaster adpresa v. praecox; te brojni zgodno kombinirani 
Iberis sempervirens, Nepeta Mussini, Achillea pternica; Zinnia linearis; 
po koji Phlox drummondi, Petunia hybrida, Cleome spinosa, Canna i 
Tulipa. Ta mala cvjetna parcela, slobodno-trokutastog oblika, počevši 
od proljeća pa do kasno ujesen, neprekidno je u cvatu. Na njoj se na- 
ročito ističe nama pomalo neobičan jedini (u ovome parku) predstavnik 
familije Capparidaceae, Cleome spinosa. Na vrhu uspravnog cvata vrlo 
dugo cvjeta svijetlo ružičastim cvjetovima s daleko ispruženim obo- 
jenim prašnicima, dok istovremeno na bazi istog stvara plodove. 

U starom dijelu parka ističu se soliteri Cedrus libani i Taxus baccata. 
Cedar, taj vanredno impozantni predstavnik crnogoričnog drveća, ho- 
rizontalno položenih grana i savinutog vrha, u Ribnjaku se razvio samo 
na jednu stranu. Tome je bila uzrok vrlo stara Fagus silvatica 
f. purpurea, koju je za nevremena 1954. god. srušio vjetar. (Danas se 
na njez:nu mjestu nalazi sasvim mala i mlada crvena bukva). Taj cedar, 

iako vrlo star, dosta se dobro drži i redovito fruktificira. On je jedini 
predstavnik libanonskog cedra u Zagrebu i okolici. Nekoć je kroz 
Ribnjak išla termalna žila, a odgovarajuće kupalište nalazilo se na 
mjestu, gdje danas stoji prvi autotaksi, na trgu Narodnog heroja Marka 
Oreškovića, dok se termalni zdenac nalazio nedaleko od južnog portala 
Nadbiskupskog vrta. Neki stručnjaci smatraju, da je postojanje cedra 
u Ribnjaku u vezi s tim toplim vrelom. O tome, međutim, nema nikakvih 
dokaza. 


Drugi je soliter ovog parka Taxus baccata s muškim cvijetovima. 
No, to nije ona, mnogim Zagrepčanima poznata »hiljadugodišnja 
tisa«, o kojoj su pisali u »Prirodi« 1932. g. dr. V. Vouk, a 1957. g. ing. 


— 


Z. Kevo. 


Od ostalog crnogoričnog drveća u starom dijelu parka, ispred Kap- 
tolske kule, ističe se u kulturi uzgojena cijepljenjem Picea pungens 
v. glauca »Koster«. Njezine pune, srebrnasto-zelene grane daju 
vrlo impozantan izgled habitusu. U njezinoj pozadini, a ispred dvora, 
vidi se rijetko lijep red Robinia, pseudoacacia v. umbraculifera. Od 
crnogoričnog drveća ističu se još tri mlada mamutovca — Sequoia 
gigantea i tri snažno razvijena primjerka Pinus nigra. 

Među bjelogoričnim drvećem treba posebno spomenuti pomalo neo- 
bični Morus nigra, u hortikulturi poznat kao M. nigra globosa, 
stare platane, Aesculus hippocastanum, vrlo star i lijepo razvijen pri- 
mjerak, kakav se rijetko nađe u Zagrebu i okolici. 

Od primjeraka, koji se ističu svojom posebnom arhitekturom stabla, 
spomenut ću najprije žalobnu japansku soforu. Slika je prikazuje u 
bezlisnom stanju, kada se naročito dobro vide njezine savijene i ispre- 
pletene grane. Na istoj parceli nalazi se i Fraxinus excelsior f. pendula. 
Mnogo pravilniji je i izražajni Morus alba f. pendula, dok ih 
često sađena Salix alba v. vitelina f. pendula svojom slikovitošću i de- 
korativnom krošnjom nadmašuje. 

Kad je već riječ o raznim mogućnostima dekorativnog izražavanja. 
koje cijeni hortikultura, treba svakako spomenuti Cercis siliquastrum, 
koji nažalost nije jako pristupačan posjetiocima Ribnjaka, jer je stablo 
prilično udaljeno od staze. Magnolia, Paulownia, Catalpa, Crataegus mo- 
nogina v. Kermesina plena, također su vrlo lijepi u doba cvjetanja. No, 
ne cijeni hortikultura samo habitus i cvijet. Mnogo se u dekorativne 
svrhe koristi oblik i boja listova, kao na primjer kod Liriodendron tu- 
lipifera, Acer saccharinum, Acer palmatum v. atropurpureum i t.d., dok 
su zimi vrlo dekorativni plodovi krupno bodljikave Gleditschia tria- 
canthos, koji veoma sliče plodu rogača. 

U Ribnjaku je grmlje najčešće sađeno kao podstojna sastojina. Tu 
i tamo, naročito u novom dijelu, iskorišćeno je za oivičenje parcela, 
dok se kao soliteri na glavnom putu ističu, za vegetacijske sezone vrlo 
dekorativni grmići Acer palmatum v. atropurpureum. U rano proljeće, 
u još uspavanom vrtu javlja se prva Forsythia suspensa. Za njom se 
brzo zazeleni i rascvjeta Cydonia japonica u svim nijansama boja, od 
jasnocrvene i svijetlociglaste do blijedozelenkaste. Vrlo je interesantna 
na zelenoj travnatoj površini i sasvim niska, sniježnobijela Spiraea 

Detalj parka Ribnjak 





Položajni nacrt parka na 


Ribnjaku 





thumbergii. Rod Spiraea u Ribnjaku zastupan je još i vrstama S. van- 
houttei, S. japonica i S. opulifolia ili ispravnije Physocarpus opulifolius. 
Rod berberis zastupan je uz običnu B. vulgaris i hortikulturno vrlo ci- 
jenjenim vrstama B. thumbergii, B. thumbergii v. atropurpurea, B. Ju- 
lianae i B. francisci-ferdinandi. 


U mjesecu travnju cvjeta Lonicera xylosteum, koju u cvjetanju su- 
stiže uz nju sađena Lonicera nigra, istovremeno cvjetaju Syringa vul- 
garis i S. josikaea. Nešto kasnije zabijeli se grm Viburnum opulus v. 
roseum svojim sniježno bijelim »lopticama«. 


Zapadni dio Ribnjaka uz zidine i zgrade Kaptola obiluje gusto sa- 
đenim grmljem razna uzrasta, koje ima zadaću da prikrije ili uklopi u 
graničnu sliku parka pojedine od spomenutih objekata. Ovdje se uz već 

spomenute vrste nalazi: Cornus stolonirera v. flaviramea, Viburnum 
lantana, Sorbaria sorbifolia, Cytisus laburnum, Philadelphus pubescens, 
Philadelphus v$srginale v. Bouquet blanc, bijeli i modri Hibiscus sy- 
riacus, a u kasnu jesen još uvijek dekorativan Symphoricarpus race- 
mosus i S. orbiculatus. Kao živica u istom dijelu parka služe grmovi:. 
Caragana arborescens, Gleditschia triacanthos i Rubus fruticosa. Po- 
sebno treba spomenuti vrlo upadljive grmove Rosa canina i rijetko 
sađenu žutu, diskretna mirisa Rosu hugonis, kao i živahne niske grmiće 
Deutzia gracilis i Potentilla fri&drichsenii. 

Ostalo je još da se spomene crnogorično grmlje, koje raste u Rib- 
njaku: Juniperus sabina, J. sabina v. prostrata, Cephalotacus Larring - 
tonia i grmolika Taxus baccata. 


Prikaz biljnog inventara po familijama: 


Abietaceae: 
Abies concolor, Cedrus libani, Picea excelsa, Picea omorica, Picea 
pungens var. glauca f. »Koster«, Picea pungens var. glauca, Pinus 
nigra, Pinus strobus, Pseudotsuga taxifolia. 
Aceraceae: 
Acer campestre, Acer ginnala, Acer negundo, Acer palmatum v. 
atropurpureum, Acer platanoides, Acer platanoides v. schwedleri, 
Aquifoliaceae: 
Ilex aquifolium. 
Araliaceae: 
Hedera helix. 
Acer sacharinum. 
Berberidaceae: 
Berberis francisci-ferdinandi, Berberis julianae, Berberis thum- 
bergii, Berberis thumbergii v. atropurpurea, Berberis vulgaris, 


Cedrus libani Morus alba v. pendula Sophora ja- 


mo Rana ovo 





Mahonia aquifolium. 

Betulaceae: 
Betula verrucosa, Carpinus betulus, Corylus avellana, Coryllus 
avellara v. atropurpurea. 

Bignoniaceae: 
Catalpa bignonioides. 

Buxaceae: 
Buxus sempervirens. 

Capparidaceae: Raa 
Cleome spinosa. 

Caprifoliaceae: 
Lonicera nigra, Lonicera xylosteum, Sambucus nigra, Sambucus 
nigra v. laciniata, Symphoricarpus orb.culatus, Symphoricarpus 
racemosus, Viburnum lantana, Viburnum opulus v. roseum, Wei- 
gelia hybrida. 

Caryophyllaceae: 
Cerastium bibersteini. 

Caesalpinaceae: 
Cercis siliquastrum, Gleditschia triacanthos, Gleditschia tria- 
canthos v. inermis. 

Celastraceae: 
Evonimus fortunei v. gracilis. 

Compositae: 
Achillea ptarni:ca, Aster novi-belgii. 

Cornaceae: 
Cornus mas, Cornus stolonifera v. flaviramea. 

Crassulaceae: 
Sedum reflexum, 


ponica pendulai Sequoia .gigantea Taxus bacceata 





Cruciferae: 
Iberis sempervirens. 
Cupressaceae: 
Juniperus communis v. stricta, Juniperus sabina, Juniperus sa- 
bina v. prostrata, Sequoia gigantea, Thuja orientalis. 
Fagaceae: KOALI 
Fagus silvatica v. purpurea, Quercus borealis v. maxima, Quercus 
imbricaria, Quercus palustris, Quercus robur, Quercus robur v. 
fastigiata. 
Hippocastanaceae: 
Aesculus hippocastanum, Aesculus pavia. 
Hamamelidaceae: 
Liquidambar styraciflua. 
Juglandaceae: 
Juglans nigra. 
Labiatae: 
Nepeta mussini. 
Liliaceae: 
Hemerocalis flava. 
Magnoliacea: 
Liriodendron tulipifera, Magnolia soulangeana. 
Malvaceae: 
Hibiscus syriacus. 
Moraceae: 
Morus alba v. pendula, Morus nigra. 
Oleacea: 
Fontanesia fortunei, Forsythia suspensa, Fraxinus excelsior, 
Fraxinus excelsior_ var. pendula, Fraxinus oxycarpa, Syringa 
vulgaris. 
Papilionaceae: 
Caragana arborescens, Cytisus laburnum, Robinia pseudoacacia, 
Robinia pseudoacacia v. monophylla, Robinia pseudoacacia v. um- 
braculifera, Sophora japonica f. pendula. 
Platanaceae: 
Platanus acerifolia. 
Polygoniaceae: 
Polygonum Sachalinense. 
Primulaceae: 
Lysimachia quadrifolia. 
Rosaceae: 
Cotoneaster adpressa v. praecox, Crataegus monogina v. Kerme - 


sina plena, Crataegus oxyacantha, Cydonia japonica, Malus pu- 
mila v. Niedzwetskyana, Physocarpus opulifolius, Potentila fri- 


28 


drichsenii, Prunus laurocerasus, Prunus padus, Prunus serrulata, 
Rosa canina, Rosa hugonis, Rosa polyantha, Sorboria sorbitfolia, 
Sorbus aria, Rubus fructicosa, Spiraea japonica, Spiraea thun- 
bergii, Spiraea van houtei. 

Salicaceae: 
Salix alba v. vitellina f. pendula, Salix babilonica, Salix rosmarini- 
folia, Populus nigra. 

Saxifragaceae: 
Deutzia gracilis, Philadelphus pubescens, Philadelphus virginalis 
v. Bouquet-blanc, Ribes sanguineum. 

Scrophulariaceae: 
Paulownia tomentosa. 

Simarubaceae: 
Ailanthus glandulosa. 

Sveukupno u parku Ribnjak raste stotinu i trideset biljnih vrsta. (Do 
ovog broja došla sam detaljnim determiniranjem i sabiranjem biljnog 
inventara parka godine 1956. i 1957.). Od toga 46 vrsta bjelogoričnog 
drveća, 50 vrsta bjelogoričnog grmlja, 12 crnogoričnog drveća, 4 crno- 
gorična grma i 2 povijuše. 

Većina tog ukrasnog bilja porijeklom je iz najistočnijih predjela 
Azije ili iz Sjeverne Amerike, dok je mnogo manji broj vrsta, koje su 
kod nas udomaćene ili autohtone. 





SSA 


Cvjetna skupina u parku Ribnjak 





“Draštocne vijesti 


ODRŽANA JE GODIŠNJA 
SKUPŠTINA HORTIKULTURNOG 
UDRUŽENJA MN. R. M. 


U Skopju održana je 25. II. 1958. go- 
dišnja skupština Hortikulturnog  udru- 
ženja N. R. — Makedonije. Skupštini je 
prisustvovalo 45 delegata, članova iz 
Skopja i iz većih makedonskih gradova 
(Ohrida, Tetova, Bitole, Prilepa, Štipa, 
Đevđelije i Strumice), kao i predstavnici 
Sindikalnog Vijeća i Sekretarijata za ur- 
banizam i komunalne poslove. 

O radu Udruženja u razdoblju od 
1956. do 1957. god. podnio je izvještaj 
predsjednik ing. Dragan Šojlevski. U re- 
feratu se istakao uspjeh rada Udruženja 
od osnutka do danas. Najznačajniji 
uspjeh postignut je u formiranju sek- 
cija po svim većim pokrajinskim centri- 
ma i održavanju kurseva za polukvalifici- 
rane radnike (Skopje, Ohrid, Štip i Stru- 
mica). Kao propust u radu Udruženja 
navedena je slaba koordiniranost Uprave 
sa članovima u Skopju i sekcijama i ne- 
organiziranje aktivnije društvene  dje- 
latnosti. Od sekcija u radu su se pcka- 
zale kao najbolje tetovska i strumička. 


U toku rada skupštine održan je re- 
ferat »Problemi hortikulture u Makedo- 
niji«. Referent ing. Šojlevski obuhvatio 
je u referatu razvoj hortikulture u Ma- 
kedoniji s njezinim specifičnostima, po- 
trebama i mogućnostima. Kao najvažnije 
probleme, koje treba riješiti, naveo je: 
Popularizaciju hortikulture _ i što užu 
suradnju s drugim srodnim granama te 
stvaranje kadra. U diskusiji, koja je 
održana nakon referata, sudjelovali su 
prisutni s prijedlozima za učvršćenje i 
napredovanje rada na području horti- 
kulture. 


Na kraju skupštine odabran je novi 
upravni odbor, na čelu kojega su ing. 
Dragan Šojlevski, ing. Ivanka Kazandži- 
jeva, ing. Pante Popovski, teh. Rade 
Trenkovski i dr. Novi odbor preuzeo je 
obavezu, da će izvršiti zaključke skup- 
štine u vezi s jačanjem i učvršćenjem 
hortikulturne struke i radom na podru- 
čju hortikulture uopće. 

M. W. 

OSNOVANA JE PODRUŽNICA 
»JERKO ČULIĆ« U SPLITU 


U Splitu je dne 8. travnja o. g. osno- 
vana četvrta podružnica Hortikulturnog 
udruženja N. R. Hrvatske. Osnivačkoj 
skupštin prisutvovali su brojni članovi, 
stručnjaci, predstavnici vrtlarskih kolek- 
tiva, narodnih vlasti, sindikata, turistič- 
kih društava kao i prosvjetni radnici. 





did I a ba I 
Nagrađivanje djece cvijećem u školi u Splitu 

Drug Dalibor Čulić tom prilikom odr- 
žao je referat o značenju hortikulturno- 
pejzažne struke u našoj zemlji, i istak- 
nuo posebno napore koji su učinjeni na 
ozelenjavanju krša i mjesta duž naše ja- 
dranske obale, te je među ostalim rekao: 
»Od Oslobođenja do danas učinjeni su 
u tom pogledu već veliki napori, kojih je 
rezultat nesumnjiv. Čitavi predjeli golog 
krša zasađeni su drvećem i grmljem a 
blagotvorno djelovanje i korist tih ra- 
dova osjetit će buduća pokoljenja.« 

Nadalje istaknuo je, da je rad horti- 
kulturno-pejzažnih stručnjaka vrlo slo- 
žen i odgovoran, te nam zato trebaju po- 
sebno školovani stručni kadrovi, koji će 
povjerene im zadatke moći i znati 
ispravno izvršavati. Bilje koje se u našim 
rasadnicima uzgaja za parkove, drvorede 
i oplemenjivanje pejzaža veoma je sku- 
pocjen materijal, a poslovi na izvođenju 
zelenila, od najvećih parkovnih površina 
do vrtova oko stambenih kuća, iziskuju 
od zajednice velike troškove, pa ih treba 
povjeravati onima koji će to znati struč- 
no riješiti i izvesti. 

Nakon ovog iscrpnog referata predlo- 
žio je drug Pavao Ungar, predsjednik 
Hortikulturnog udruženja N. R. H., da se 
podružnica u Splitu nazove imenog po- 


kojnog druga Jerka Čulića, kojeg požrt- 
vovan rad i ljubav za struku neka bude 
primjerom i nama. 

Drugarica Dara Trbović, prosvjetna 
radnica, pozdravila je osnivanje ove po- 
družnice i rekla da je već osnovala među 
svojim đacima društvo »Ljubitelja cvi- 
jeća«, jer je opazila kod djece veliko za- 
nimanje za ljepotu i njegu cvijeća. Izra- 
zila je želju da se _ cijeli njen razred 
učlani u Hortikulturno udruženje N.R.H. 

Drug ing. Petar Matković istaknuo je 
odlične rezultate dosadašnjeg rada sred- 
njoškolaca na parcelama na Marjanu. 
Izrazio je žaljenje što prošle godine nije 
održan »Dan Marjana«, trebalo bi opet 
među omladinom oživiti volju za održa- 
vanje tog dana, a s ciljem da se uljepša 
naš Marjan. 

O uspjesima i problemima govorili su 
i mnogi drugi prisutni, te su tom prili- 
kom izneseni vrlo korisni prijedlozi. 

Izabran je upravni odbor u koji je ušlo 
19 članova. Za predsjednika izabran je 
Dalibor Čulić za podpredsjednika Mirko 
Dorić, za tajnika I Bahra Trebinjac, za 
tajnika II Mate Bujević, a za blagajnika 
Gordana Lušić. 


VII. SAVJETOVANJE SAVEZA 
URBANISTA JUGOSLAVIJE 


U Zagrebu održano je 26. i 27. rujna 
1958. god. sedmo zasjedanje Saveza dru- 
štva — urbanista Jugoslavije na temu 
»Stambena zajednica kao urbanistički 
element planskog razvoja gradova i na- 
seljenih mjesta.« 


Na savjetovanju održao je arh. Pavao 
Ungar koreferat o »Ulozi zelenila u na- 
seljenim mjestima«, kojeg donosimo u 
nešto skraćenom obliku u ovome broju. 
Na savjetovanju učestvovali su i horti- 
kulturno-pejzažni stručnjaci, projektanti 
iz gotovo svih republika. 


Rad savjetovanja, među ostalim, uka- 
zao je na potrebu, da se u okviru općih 
postavki zakona teoretski i stručno raz- 
rade svi elementi potrebni za pravilno 
planiranje, projektiranje i izvođenje, i za 
razvoj društvenih odnosa stambenih za- 
jednica, kao teritorijalno zaokruženih je- 
dinica, koje imaju sve uvjete da postanu 
osnovni urbanistički element planiranja 
gradova i naseljenih mjesta. 


Za osnivanje stambenih zajednica i 
određivanje njihova područja potrebna je 
razrada programa, koji treba da bude 
baza za urbanističko planiranje i projek- 
tiranje stambene zajednice. 


S time u vezi savjetovanje je naglasilo 
potrebu za što tjesnijom suradnjom or- 
gana narodnih vlasti, zborova birača i 
urbanističkih stručnjaka kao i angažira- 
nje strunjaka svih grana s organima dru- 
štvenog upravljanja. 

Uz postojeće mogućnosti školovanja 
urbanističkih kadrova, potrebno je upot- 
puniti sadašnje nastavne planove i stvo- 
riti mogućnost za daljnje usavršavanje 
i specijalizaciju urbanističkih kadrova. 


PLENARNA SJEDNICA HORTIKUL- 
TURNOG UDRUŽENJA 
N. R. HRVATSKE 


U Zagrebu je dne 8. rujna 0. g. odr- 
žana plenarna sjednica upravnog odbora 
Hortikulturnog udruženja N. R. Hrvat- 
ske. 


Program rada ovog skupa bio je vrlo 
opsežan, i: rješavao je važne = zadatke 
udruženja. 

Izvještaj o radu podnio je tajnik ing. 
Hasan Drljević, i to za razdoblje 
od _20. IV., t. j. od posljednje glavne 
skupštine do 8. IX. 0. g. 


U izvještaju je napomenuto, da se rad 
udruženja odvijao na temelju zaključaka 
Savjetovanja = hortikulturnih stručnjaka 
održanog u Zagrebu dne 18. i 19. IV. 
O. g., kao i na temelju zaključaka pos- 
ljednje glavne skupštine, o čemu je do- 
nijet iscrpan prikaz u  »Hortikulturi« 
broj 1 od 1958. g. 


Već u ovome kratkom razdoblju rada 
novom upravnom odboru nadošli su 
mnogi zadaci, pa je bilo nužno izdvojiti 
one, koji su najvažniji. U prvome redu 
trebalo je riješiti pitanje vrtlarske ško- 
le. Na poticaj Hortikulturnog udruženja 
N. R. H., Savjet za prosvjetu N. R. H., 
odobrio je osnivanje trogodišnje vrtlar- 
ske škole, koja će biti smještena u ar- 
boretumu Opeka u Vinici kraj Varaždina. 
To je nesumnjivo značajan uspjeh, ako se 
uzme u obzir da u našoj zemlji nema ni- 
jedne stručne vrtlarske škole sa potpu- 
nom izobrazbom za kvalificirane radnike 
hortikularno-pejsažne struke, i da nakon 
punih 15 godina dobivamo svoju prvu 
vrtlarsku školu na području N. R. H. 
Naše udruženje, i nakgn početka rada 
škole davat će svu moguću stručnu po- 
moć, da đaci nakon svršenog školovanja 
budu zaista dobri i savjesni vrtlari, koji 
će imati stručno znanje i ljubav za svoje 
zvanje. Udruženje je dalo obavezu da će 
stručno pomagati rad škole i učestvo- 
vati u upravljanju škole. 

Prvi dokaz brige za nove  vrtlarske 
kadrove je pomoć, koju su dali svi naši 
članovi kolektivi, preuzimajući obavezu 
stipendiranja određenog broja daka, s 
kojima će sklopiti potrebne ugovore. 
Vrtlarski kolektivi iz N. R. Bosne i. Her- 
cegovine također će stipendirati za po- 
trebe svoje republike oko 5 učenika. 

Drugi zadatak bio je rad na nacrtu 
propisa o izradi i opremi projektnih 
elaborata pejzažne arhitekture. Kako će 
se taj propis odnositi na cijelo područje 
F. N. R. J. , naše udruženje organizirat će 
sastanak projektanata hortikulturno-pej- 
zažne struke iz svih naših republika, po- 
zivajući u prvome redu istaknute struč- 
njake projektante Hortikulturnih udru- 
ženja ostalih republika, kao i ostale 
pojedince koji rade na projektiranju. 

Prijedlog spomenutog nacrta bit će 
dostavljen Sekretarijatu za industriju 
Saveznog Izvršnog Vijeća u Beogradu na 
odobrenje i ozakonjenje. 

Nadalje se raspravljalo o tarifnim i 
privrednim pitanjima struke, koja treba 
da se rješavaju preko stručnih udruže- 
nja, a u suglasnosti sa nadležnim sindi- 
kalnim — organizacijama. — Hortikulturno 
udruženje N.R.H. ubuduće će rješavati 
i ove poslove za kolektive, koji su čla- 
novi ovog udruženja. 


TELEGRAM — RASADNIK — SPLIT 





PROIZVODIMO: 


rezano cvijeće. 
POSEBNI PLANTAŽNI UZGOJ: 

Karanfila i lukovica 
VELIKI IZBOR: 

Dekorativnog bilja 





Raspravljalo se osim navedenog i o 
mnogim drugim stručnim i organizacio- 
nim pitanjima, na temelju čega su do- 
nijeti zaključci, koji treba da uz zaklju- 
čke savjetovanja i glavne — skupštine 
usmjere rad upravnog odbora udruženja. 


SASTANAK PROJEKTANATA 
HORTIKULTURNO-PEJZAŽNE 
STRUKE 


Hortikulturno udruženje N. R. H. sa- 
zvalo je sastanak projektanata hortiku!- 
turno-pejzažne struke po osnovnim pita- 
njima u vezi hortikulturno-pejžažnog obli- 
kovanja odnosno pejžažne arhitekture, koji 
je održan u Zagrebu 25. i 26. rujna o. g. 
Sastanku su se odazvali stručnjaci iz N.R. 
Srbije, Makedonije, Bosne i Hrcegovine 
i Slovenije. Cilj sastanka bio je, da se 
donese zajednički i konačni tekst »Na. 
crta propisa o izradi i opremi projektnih 
elaborata = pejzažne = arhitekture«. = Uz 
suradnju stručnjaka iz skoro svih repu- 
blika usvojen je tekst, koji će biti do 
konca listopada ov. god. predan Sekre- 
tarijatu za industriju Saveznog Izvršnog 
Vijeća u Beogradu na ozakonjenje. 


a pegggomo-.-.-.;:;:|]|_—;-:-:-v-lvvv..... 


>RASADNIK«< 
PRIVREDNO PODUZEĆE, SPLIT — OSNOVANO 1924. GODINE 


UPRAVA | VRTLARIJA POLJIČKA CESTA BR. 4., TEL. 21-60 
RASADNIK: POLJIČKA CESTA B. B. (KOD NOVOG GROBLJA), TEL. 34-50 
PRODAVAONICA CVIJEĆA: ZADARSKA BR. 10. TEL. 21-26 


Alejno drveće, ukrasno grmlje, penjačice, perene, razno 


PROJEKTIRAMO, IZVODIMO | ODRŽAVAMO: 


Sve vrste, parkova i vrtova za javnu namjenu, aleje duž 
puteva, parkove u tvornicama, fiskulturnim terenima. 


S POVJERENJEM OBRATITE SE NA NAS I ZATRAŽITE CJENIK! 

»Perivoj« 
HORTIKULTURNA ZADRUGA 


UREĐUJEMO 


vrtove, 
perivoje 
i sportska igrališta 


BRZOISOLIDPNO 
CIJENE UMJERENE 


ZAG EB 
Remetinečka br. 71, telefon: 28-408 


Rasadnik 


»JANKOMIR« 


IZVODI 


stručno i solidno 


sve vrtlarske radove 


JANKOMIR 
ZAGREB, p. Stenjevec, tel: 61-279 


iz « 


ŠEMPETER PRI GORICI 


NUDI VAM 


bogat izbor trajnica 


i ukrasnog grmlja 


IZVOLITE ZATRAŽITI OPŠIRNI 
INFORMATIVNI KATALOG 


Rasadnik 


> MGCirkovec« 


DOBAR IZBOR UKRASNOG 
BILJA | VOĆNIH SADNICA 


UREĐUJE PARKOVE 
UKRAŠUJE IZLOŽBENE 
PROSTORE 


MIRKOVEC Pp. Začretje ili ZAGREB 
Borongajski put 23, telefon: 41-872 


KOMUNALNO PODUZEĆE ra 


ZAGREB 


veliki izbor 
ukrasnog 
bilja vlastite 


proizvodnje 


projektiranje 
i izvođenje 
parkova 
sportskih i 
dječjih 
igrališta 
raznih vrtova 
drvoreda 
groblja i 


slično 


DUGOGODIŠNJA VRTLARSKA TRADICIJA 


INFORMACIJE: 
Uprava, telefon 25-156 — ,Markuševac“, rasadnik ukrasnog 
drveća i grmlja telefon 41-776 — ,Cvjetna cesta“, staklenici 


lončanica i dekorativnog bilja, telefon 32-375 — Prodavaonica 
cvijeća, Zagreb, Jurišićeva 26, telefon 34-947. 





DE PA 
X — fra 

KRVAJAJAVJE 





RERONTI 
t 





zelenilo za uređenje interijera i izloga 


prodaja raznovrsnog rezanog 
cvijeća, vijenaca 
i lončanica 


